ముంబై: వాస్తవాధీన రేఖ వెంబడి పాక్ సైనిక స్థావరాలను ధ్వంసం చేస్తూ భారత సైన్యం 'దండనాత్మక దాడులు' జరపడంపై శివసేన ప్రశంసల వర్షం కురిపించింది. ఇటీవల నౌషెరా సెక్టార్లో పాక్ శిబిరాలపై భీకరదాడులు చేసి అక్రమ చొరబాట్లను అడ్డుకున్నామని భారత సైన్యం మంగళవారం ప్రకటించింది. దాడులకు సంబంధించిన వీడియోలను కూడా విడుదల చేసింది. దీనిపై శివసేన నేత అరవింద్ సావంత్ స్పందిస్తూ, ముందస్తు హెచ్చరికలు లేకుండా కాల్పుల విమరణ ఒప్పందానికి పదేపదే తూట్లు పొడుస్తున్న పాక్ సైన్యానికి భారత ఆర్మీ గట్టి సమాధానం చెప్పితీరాల్సిందేనన్నారు. ఇంతటితో ఆగకుండా లాహోర్లో త్రివర్ణ పతాకాన్ని కూడా ఎగురవేయాలన్నారు. 'భారత సైన్యం జరిపిన దండనాత్మక దాడులను స్వాగతిస్తున్నాం. పాకిస్థాన్ పోస్టులు ధ్వంసమ్యాయి. కాస్త ఆలస్యంగా ఈ చర్యలు తీసుకున్నప్పటికీ జవాబు బలంగా ఉంది. లాహోర్లో మువ్వన్నెల జెండా ఎగురవేసేంతవరకూ సైన్యం దాడులు ఆపకూడదు' అని ఆయన అన్నారు. ఈనెల 9న భారత ఈ దండనాత్మక దాడులు జరిపినట్టు సైన్యం ప్రకటించింది. ఇందుకు సంబంధించిన వీడియో సైతం ఇప్పుడు వైరల్ అవుతోంది.
mumbai: vaastavaadheena rekha vembadi pak sainika sthaavaraalanu dhwamsam chestu bhaarata sainyam 'dandanaatmaka daadulu' jarapadampai sivasena prasamsala varsham kuripinchindi. iteevala naushera sectarlo pak sibiraalapai bheekaradaadulu chesi akrama chorabaatlanu addukunnamani bhaarata sainyam mangalavaaram prakatinchindi. daadulaku sambandhinchina veediyolanu kuudaa vidudala chesindi. deenipai sivasena netha aravind savant spandistuu, mundastu heccharikalu lekunda kaalpula vimarana oppandaaniki padepade thootlu podustunna pak sainyaaniki bhaarata armi gatti samadhanam cheppitiiraalsindenana. intatitoe agakunda lahorlo trivarna pataakaanni kuudaa eguraveyaalannaaru. 'bhaarata sainyam jaripina dandanaatmaka daadulanu swaagatistunnaam. pakisthan postulu dhwamsamyai. kaasta aalasyamgaa ee charyalu teesukunnappatiki jawabu balangaa undi. lahorlo muvvannela jenda eguravesentavarakuu sainyam daadulu aapakuudadu' ani aayana annaru. eenela 9na bhaarata ee dandanaatmaka daadulu jaripinattu sainyam prakatinchindi. induku sambandhinchina veedio saitam ippudu vairal avutondi.